Ντοματοσαλάτα λεμονάτη με καρπούζι και μέντα
Το τι πάει το καρπούζι στη ντοματοσαλάτα δεν λέγεται! Της δίνει μια ωραία δροσιά, άρωμα και γλύκα. Κι εννοείται κοπλιμεντάρει τέλεια το μελίχλωρο τυρί. Μια τολμηρή ιδέα!
3 μεγάλες ώριμες αλλά σφιχτές ντομάτες, σε μέτρια κομμάτια, 2-3 τρυφερές καρδιές μαρουλιού, σε μέτρια κομμάτια, 4 φλιτζ. τσαγιού μικροί κύβοι ψίχα από ώριμο καρπούζι (από περίπου 2 φέτες καρπούζι), 1 μικρό ξερό κρεμμύδι, ψιλοκομμένο, τα φύλλα από 4 κλωνάρια μέντα (εναλλακτικά βάζουμε δυόσμο, αλλά η μέντα ταιριάζει πιο πολύ), ψιλοκομμένα, 120 γρ. μελίχλωρο Λήμνου, σε μικρούς κύβους, ή 1 αβοκάντο, σε μικρούς κύβους (ή, ιδανικά, και τα δύο μαζί!), 80 ml ελαιόλαδο, 50 ml χυμός λάιμ + ξύσμα από 1 λάιμ, 20 γρ. μέλι, διαλυμένο σε 1 κουτ. σούπας καυτό νερό, 1/2 κουτ. γλυκού ανάμεικτο μπούκοβο, καυτερό και γλυκό, αλάτι, φρεσκοτριμμένο πιπέρι
Για την ντοματοσαλάτα λεμονάτη με καρπούζι και μέντα, σε ένα μπολάκι ανακατεύουμε με το πιρούνι όλα τα υλικά για τη σάλτσα.Σε φαρδιά σαλατιέρα ανακατεύουμε όλα τα υλικά της σαλάτας.Περιχύνουμε με τη σάλτσα και σερβίρουμε την ντοματοσαλάτα λεμονάτη με καρπούζι και μέντα.
Καρπούζι,Ντομάτα,Χόρτα , Μυρωδικά